LOUIS ANTWOORD: Absoluut. Suid-Afrika het een van die hoogste geweldsmisdaadsyfers ter wêreld, en die misdaadberigte alleen moet ‘n impak op die meeste mense hệ.
Diegene wat ná ‘n besoek aan die buiteland na Suid-Afrika terugkeer, kom telkens met ‘n skok agter hoe onveilig hulle hier voel.
LOUIS ANTWOORD: Angstoestande onder ‘n baie groot aantal Suid-Afrikaners kan direk aan ons hoë geweldsmisdaadsyfer toegeskryf word. Angs is per definisie iets wat ‘n mens net oor die toekoms kan hệ, nie oor die verlede nie. Algemene angsversteuring kan ontwikkel oor bekommernis wat met veiligheid en sekuriteit verband hou. Ons weet ook dat angs en depressie baie nou aan mekaar verwant is, en dit is reeds bekend dat talle Suid-Afrikaners aan depressie ly, ongeag hul sosio-ekonomiese omstandighede.
LOUIS ANTWOORD: Dit is natuurlik moeilik, maar ‘n mens moet realisties wees. Dit help nie ons ontken wat om ons gebeur nie, want dit kan tot onbewuste angs lei. Die teenvoeter vir angs is beheer, maar dan oor slegs dit wat jy kán beheer. Om jou oor ‘n waarskynlike aanval in die toekoms op te werk is vrugteloos, want jy kan dit nie beheer nie. Jy kan wel beplan wat jy gaan doen indien jy aangeval word, of jy kan soveel moontlik doen om te sorg dat jy nié aangeval word nie.